**Länsi-Niilin virus** on flaviviruksiin kuuluva virus, joka tarttuu hyttysten välityksellä. Se voi levitä myös verensiirrossa sekä myös raskauden aikana sikiöön. Noin 80 prosenttia kantajista ei saa mitään oireita, mutta loput saavat pahoinvointia ja päänsärkyä, noin yksi prosentti aivokalvontulehdus- tai aivotulehdustyyppisiä oireita. Tauti voi johtaa kuolemaan. Tautia vastaan ei ole rokotetta. Hoito on oireenmukainen, tarvittaessa suonensisäinen nesteytys.

Viruksen isäntäeläin on lintu ja sen levinneisyys kasvaa muuttolintujen mukana. Virusinfektiota on esiintynyt Länsi-Afrikassa pitkään, ja se on eristetty ensimmäisenä Ugandassa vuonna 1937. Tauti on levinnyt pikku hiljaa varsin maailmanlaajuiseksi.

Leviäminen
----------

Virus tarttuu linnuista hyttysiin, joista se edelleen voi tarttua ihmisiin ja hevosiin. Virus voi tarttua myös suoraan naarashyttysen muniin. Viruksen isäntäeläimille varpuslinnuille, se on yleensä oireeton. Virusta levittävät monet *Culex*-suvun hyttyset, kuten *Culex pipiens* ja *Culex modestus*. Infektoituneella ihmisellä on veressä virusta vain vähän, eikä se siksi tartu ihmisestä toiseen hyttysenpiston välityksellä. Ihmisten välinen tartunta on mahdollinen verensiirroissa, elinsiirroissa, äidiltä sikiölle tai imetyksessä vauvalle.

Muuttolinnut levittävät virusta uusille maantieteellisille alueille. Aiemmin virusta esiintyi vain Aasiassa, Afrikassa ja Välimeren alueella. Sairautta on esiintynyt Länsi-Afrikassa pitkään, ja se on eristetty ensimmäisenä Ugandassa vuonna 1937. 2000-luvun alkuvuosikymmeninä virus on levinnyt jo erittäin laajalle alueelle: läpi Afrikan ja Lähi-idän, osaan Eurooppaa ja aiemman Neuvostoliiton aluetta, Etelä-Aasiaan, Australiaan ja Amerikan mantereelle. Yhdysvalloissa sitä todettiin ensi kerran 1999 New Yorkissa.

Euroopan tautienehkäisy- ja -valvontakeskuksen (ECDC) mukaan Länsi-Niilin kuume tunnistettiin vuonna 2017 (lokakuun 26. päivään mennessä) Euroopan yhteisön maissa yhteensä 197 ihmiseltä, ja lähialueella 71 ihmiseltä. Useat taudin saaneista kuolivat. Infektiotautia tavattiin vuonna 2017 seuraavasti (luvuista ensimmäinen kertoo sairastuneiden, jälkimmäinen kuolleiden lukumäärän): Romania (64 tapausta, 13 kuollutta), Italia (55, 1), Serbia (49, 2), Kreikka (48, 5), Unkari (19, 1), Israel (17), Turkki (5, 1), Kroatia (5), Itävalta (4), Ranska (1) ja Bulgaria (1).

Lähteet
-------

1. ↑  West Nile Virus *News-Medical.net*. Viitattu 26.1.2013. (englanniksi)
2. 1 2 3  Suomesta löytyi uusi hyttyslaji – Tunnetaan viheliäisen kuumetaudin levittäjänä *Aamulehti*.  29.6.2023. Viitattu 29.6.2023.
3. 1 2 3 4 5  Dengue-, chikungunya- ja Länsi-Niilin kuume *Duodecim Terveyskirjasto*. Viitattu 29.6.2023.
4. ↑  Hayes CG: West Nile virus: Uganda, 1937, to New York City, 1999.  *Annals of the New York Academy of Sciences*, 2001, 951. vsk, nro 1, s. 25-37. PubMed:11797781. doi:10.1111/j.1749-6632.2001.tb02682.x.   (englanniksi)
5. ↑  West Nile fever in Europe in 2017 and previous transmission seasons  23.10.2017. Euroopan tautienehkäisy- ja -valvontakeskus (ECDC), ecdc.europa.eu. Viitattu 10.5.2018. (englanniksi)

Aiheesta muualla
----------------

* Arkistoitu kopioOutbreak data and maps (infektiotautien levinneisyystietoa ja -karttoja) Euroopan tautienehkäisy- ja -valvontakeskus, ecdc.europa.eu.  Arkistoitu 27.4.2018. Viitattu 10.5.2018. (englanniksi)

CommonsCommons
Wikimedia Commonsissa on kuvia tai muita tiedostoja aiheesta **Länsi-Niilin virus**.

|  |  |  |
| --- | --- | --- |
| 

|  |  |
| --- | --- |
| Taksonitunnisteet | 
* Wikidata: Q158856
* Wikispecies: West Nile virus
* CoL: 5BXRK
* GBIF: 10070245
* GISD: 304
* IRMNG: 11461199
* ISC: 59558
* NCBI: 11082

 |

 |